Men at Work (film)

Men at Work er en amerikansk action- og krimkomedie fra 1990 med Charlie Sheen og Emilio Estévez i hovedrollene. Estévez var også ansvarlig for regi og manus.

 Handling 
Søppelkjørerne Carl og James vikles tilfeldigvis inn i drapet på lokalpolitikeren Jack Berger. For ikke å bli mistenkt for drapet, skjuler de liket og begynner å undersøke saken. Det viser seg at Berger hadde opplysninger om hva fabrikken Chemlife gjorde med sitt kjemiske avfall.

 Om filmen 
Men at Work ble relativt dårlig mottatt av kritikerne og har bare fått 35% på Rotten Tomatoes.http://www.rottentomatoes.com/m/1029024-men_at_work/ Den hadde forholdsvis bra besøkstall og innbrakte $16,2 millioner på amerikanske kinoer.http://www.boxofficemojo.com/movies/?id=menatwork.htm

Filmen ble ikke satt opp på norske kinoer. 

Dagbladet gav den terningkast tre i 1997.http://www.dagbladet.no/tekstarkiv/artikkel.php?id=5001970027926 Den ble i 2006 tildelt terningkast fire av CINERAMA. Anmelderen skrev blant annet at: «...det er ikke bare nostalgifaktoren som gir Men at Work sin appell. Den er faktisk veldig morsom på sine egne premisser, og de tre renovasjonsansatte har god kjemi».

 Rollebesetning 
 Charlie Sheen – Carl Taylor
 Emilio Estévez – James St. James
 Keith David – Louis Fedders
 Leslie Hope – Susan Wilkins
 Dean Cameron – Pizza Man
 John Getz – Maxwell Potterdam III
 Hawk Wolinski – Biff
 John Lavachielli – Mario Geoffrey Blake – Frost
 Cameron Dye – Luzinski
 John Putch – Mike
 Tommy Hinkley – Jake
 Darell Larson – Jack Berger
 Sy Richardson – Walt Richarson
 Troy Evans – Captain Dalton
 Jim "Poorman" Trenton – Fortelleren

 Referanser 

 Eksterne lenker 

 CINERAMA (norsk)

Kategori:Actionkomedier fra USA
Kategori:Krimkomedier fra USA
Kategori:Filmer fra 1990
Kategori:Engelskspråklige filmer